သင်ခန်းစာ (၁၃)

ပြင်းထန်သောစမ်းသပ်ခြင်း၌ခရစ်တော်ရှင်

စက်တင်ဘာလ ၁၇ - ၂၃

ဥပုသ်နေ့မွန်းလွဲပိုင်း စက်တင်ဘာလ ၁၇ ရက်

ဖတ်ရန်ကျမ်းချက်များ။ လုကာ ၂း၇၊ ၂၂-၂၄။ မသဲ ၂း၁-၁၈။ ယောဟန် ၈း၅၈၊ ၅၉။ လုကာ ၂၂း၄၁-၄၄။ မသဲ ၂၇း၅၁၊ ၅၂။ ရောမ ၆း၂၃။ တိတု ၁း၂။

အလွတ်ကျမ်းချက်

‘‘သုံးချက်တီးအချိန်၌ ယေရှုက ဧလိ၊ ဧလိ၊ လာမာရှာဗခသာနိဟုကြီးသော အသံနှင့် ကြွေးကြော် တော်မူ၏။ အနက်ကား၊ အကျွန်ုပ် ဘုရား၊ အကျွန်ုပ်ဘုရား၊ အဘယ်ကြောင့်အကျွန်ုပ်ကိုစွန့်ပစ်တော်မူ သနည်းဟု ဆိုလိုသတည်း’’ (မသဲ ၂၇း၄၆)။

ဒုက္ခဆင်းရဲခြင်းအကြောင်းကိုစိစစ်မိလျှင် မေးခွန်းမေးစရာပေါ်လာသည်။ အပြစ်နှင့်ဆင်းရဲဒုက္ခ မည်ကဲ့သို့ စတင်ခဲ့သနည်း။ ဘုရားရှင်၏ ဖော်ပြချက်အရ၊ အဖြေကောင်းရှိနေပါသည်။ ထိုအရာများစတင် လာရခြင်း၏ အဓိကအကြောင်းမှာ အလွဲသုံးခြင်းကြောင့်စတင်လာရခြင်းဖြစ်သည်။ ဆက်လက်၍ မေးခွန်းထပ်မံ ပေါ်လာပြန်သည်။ ဤသို့ဖြစ်လာမည်ကို ဘုရားရှင် ကြိုတင်သိထားပါသလား။ သိပါသည်။ ကောင်းကောင်းကြီးပင်သိထားခဲ့ပါ သည်။ စီအက်စ်လူးဝစ်၏ရေးသားချက်၌ စွန့်စားခြင်း၏တန်ဖိုးအကြောင်းပင် ဖြစ်သည်။

စွန့်စားခြင်း၏တန်ဖိုးသည် မည်ကဲ့သို့ရှိသနည်း။ မည်သူအတွက် ဖြစ်သနည်း။ ကျွန်ုပ်တို့အတွက် ဖြစ်နေလျှင် ဘုရားရှင်သည် ကောင်းကင်ဘုံ ပလ္လင်ထက်၌ထိုင်နေတော်မူပါသည်။ လွတ်လပ်သော သတ္တဝါတို့၏အသိဥာဏ်ပညာသည် အင်မတန်သန့်ရှင်းမွန်မြတ်လှသည်။ ထိုလွတ်လပ်မှုကိုငြင်းပယ်လျှင် မွန်မြတ်သန့်ရှင်းခြင်းမရှိနိုင်။ ယင်းအကြောင်းမှာ ယေရှုရှင်၏အသက်တာနှင့် အသေခံခြင်းမှ ဒုက္ခဆင်းရဲခြင်းကို တွေ့မြင်နိုင်သည်။ လူ၏ဇာတိအသွေး အသားကိုယူ၍ ကောင်းကင်နှင့်မြေကြီးကိုချည်နှောင်ပြီး နောက်ဆုံးထာဝရ အသက်ရှင်ခြင်းသို့ပို့ဆောင်ပေးသည်။

**တစ်ပတ်တာသတိပြုရန်။**  ကျွန်ုပ်တို့၏ကိုယ်စား ခရစ်တော်မည်သည့်ဒုက္ခ ကိုခံခဲ့သနည်း။ ကိုယ်တော်၏ ဒုက္ခမှ ကျွန်ုပ်တို့မည်သို့သင်ခန်းစာယူနိုင်ပါ မည်နည်း။

တနင်္ဂနွေနေ့ စက်တင်ဘာလ ၁၈ ရက်

ရှေးဦးနေ့ရက်များ

ယေရှုရှင်၏အစောပိုင်းနှစ်များအကြောင်းကို နှုတ်ကပတ်တော်မှ ဖော်ပြပေးထားသည်။ ကျမ်းချက် အနည်းငယ်မျှသာတွေ့ရပါသည်။ အချို့သောအကြောင်းနှင့် ကမ္ဘာ့ကယ်တင်ရှင်၏အကြောင်းကိုဖော်ပြကာ လောကသို့ မည်သို့ဆင်းသက်လာသည်ကိုရှင်းပြခဲ့သည်။

လုကာ ၂း၇၊ ၂၂-၂၄ ကိုဖတ်ပါ။ ဝတ်၊ ၁၂း၆-၈ ကိုလည်း ဖတ်ပါ။ မသဲ ၂း၁-၁၈ ကိုဆက်ဖတ်ပါ။ ယေရှုရှင်စတင်ရင်ဆိုင်ခဲ့ရသော အသက်တာခရီးကြမ်းကို ယင်းကျမ်းချက်များက မည်သို့ဖော်ပြပေးထားသနည်း။

------------------------------------------------- -------------------------------------------------

ယေရှုရှင်သည် ဒုက္ခဆင်းရဲခြင်းကိုတစ်ဦးတည်းစတင်ရင်ဆိုင်ရသူ မဟုတ်၊ လူများ၏ သတ်ဖြတ်ခြင်းကို ခံရဖို့ရန် ရင်ဆိုင်ခဲ့ရသည်။ သူတစ်ဦး တည်းလည်းမဟုတ်ပါ။ ကလေးဘဝမှစတင်ရင်ဆိုင်လာခဲ့ရသောအခက်အခဲ ပေါင်းများစွာကို ကျွန်ုပ်တို့သိရှိမြင်တွေ့ခဲ့ကြရသည်။

ယောဟန် ၁း၄၆ ကိုဖတ်ပါ။ သူငယ်ဖြစ်စဉ်ကစ၍ ဒုက္ခအမျိုးမျိုးနှင့် ကြုံခဲ့ရကြောင်း ယင်းကျမ်းချက်မှ ကျွန်ုပ်တို့ကိုမည်သို့သိရှိစေနိုင်သနည်း။

------------------------------------------------- -------------------------------------------------

အာဒံနှင့်ဧဝအပြစ်သို့မကျဆုံးမီအချိန်၌ အပြစ်မရှိခဲ့သည့်အတိုင်း ကမ္ဘာကြီးပေါ်၌ ယေရှုရှင် တစ်ပါးတည်းသာ အပြစ်နှင့်ကင်းသောသူဖြစ်ခဲ့သည်။ သူ၏သန့်ရှင်းခြင်း၊ အပြစ်မဲ့ခြင်းအဖြစ်၌ရှိနေသော်လည်း အပြစ်လောကသို့ကြွလာခဲ့သည်။ ဒုက္ခမည်မျှပင်ကြီးနေပါစေ၊ ကလေးအရွယ်မှစ၍ အပြစ်ကိုပြုရန် လုံးဝစိတ်ကူးခြင်းမရှိပါ။ အပြစ်ကြောင့် ကျွန်ုပ်တို့ပြသနာအခက်အခဲ ရင်ဆိုင်နေရလင့်ကစား ကျွန်ုပ်တို့ ကိုယ်တိုင် အပြစ်ကိုမလိုလားခဲ့ပါ။ အပြစ်လုပ်ချင်ကြသည်။ ခရစ်တော်နှင့်မည်သို့တူညီမှုရှိသနည်း။ မည်သူ၏ စိတ်သဘောသည် ပို၍ဖြူစင်သနည်း။ မည်သူသည် အနည်းဆုံးအပြစ် စွန်းထင်းခံရသနည်း။ ကိုယ်တော်နှင့် သူ၏ဝန်းကျင်ရှိလူများအကြောင်းကို လေ့လာပါ။ ကိုယ်တော်အတွက်နာကျင်မှုကြီးမားခြင်းရှိရမည်။

သင့်ကိုယ်သင်ပြန်၍မေးပါ။ ပတ်ဝန်းကျင်ရှိအရာများသည် ကျွန်ုပ်တို့ အပြစ်ဖြစ်စေရန် မည်မျှလွယ်ကူ သနည်း။ အပြစ်တင်ခံရခြင်းရှိပါသလား။ ထိုသူများကိုငြူစူခြင်းရှိပါသလား။ သင်စဉ်းစားဆင်ခြင်ပါ။ သင်ဖတ်ရ၊ မြင်ရ၊ လုပ်ရသောအရာများ၌သင်ခန်းစာယူပါ။

တနင်္လာနေ့ စက်တင်ဘာလ ၁၉ ရက်

လူတွေ၏အထင်သေးပစ်ပယ်ခံရခြင်း

အောက်ပါကျမ်းချက်များကိုသေချာစွာဖတ်ပြီးယေရှုရှင်သည်ဘုရားဖြစ်ကြောင်း၊ ကောင်းကင်မြေကြီး နှင့် အရာခပ်သိမ်းကိုဖန်ဆင်းသောအရှင် ဖြစ်ကြောင်း၊ သင်နှင့်ကျွန်ုပ်တို့ကမ္ဘာသူကမ္ဘာသားအားလုံးအတွက် အသေခံ အသက်ပေးအပူဇော်ခံခဲ့ကြောင်းကို သေချာစွာစဉ်းစားပါ။ (မသဲ ၁၂း၂၂-၂၄။ လုကာ ၄း၂၁-၃ဝ။ ယောဟန် ၈း၅၈၊ ၅၉)။ ယင်းကျမ်းချက်များ သည် ယေရှုရှင်ဤလောကကမ္ဘာ၌ ဒုက္ခခံခဲ့ရသည့်အကြောင်းကို မည်သို့ ဖော်ပြထားသနည်း။

------------------------------------------------- -------------------------------------------------

ခေါင်းဆောင်များဖြစ်စေ၊ သာမန်ရိုးရိုးလူများဖြစ်စေ၊ ယေရှုရှင်၏ အသက်တာနှင့် လုပ်ဆောင်ချက် တို့သည် တလွဲနားလည်ပြီး သွန်သင်မှုဦပနိုင် ကြသည်။ မိမိလာရောက်ကယ်တင်သောသူများက ပြန်၍သူ့ကို ငြင်းပယ်သည်၊ မုန်းတီးကြသည်။ မိဘတို့သည် သားသမီးငယ်များအကူညီလိုအပ်နေကြောင်း ကိုသိ၍ ကူညီ မစရန်ကိုင်တွယ်သောအခါ ကလေးငယ်များက မကြိုက် မနှစ်သက်တွန်းထိုးရုန်းကန် အော်ဟစ်သည်နှင့် တူလှ သည်။ ယေရှုရှင်ရင်ဆိုင် ရသောပြသနာမှာ ထိုသို့ပင်ဖြစ်သည်။ မည်မျှနာကြည်းခံစားရမည်နည်း။

မသဲ ၂၃း၃၇ ကိုဖတ်ပါ။ ယေရှုရှင်ငြင်းပယ်ခံရခြင်းအတွက် မည်သို့ခံစားရကြောင်းကို အဆိုပါကျမ်းချက်က မည်သို့ဖော်ပြထားသနည်း။ သင်ဖတ်ရှု၍ သင့်ကိုယ်သင်ပြန်၍မေးပါ။ ကိုယ်တော်သည် အလွန်တရာ ခံစားခဲ့ရပါသလား။ (ကျွန်ုပ်တို့ထိုသို့ရင်ဆိုင်ခဲ့ရသောအခါ ကိုယ်ချင်းစာပါ)။ သို့မဟုတ် အခြား အကြောင်းရှိပါသလား။ (ကျွန်ုပ်တို့လက်ခံခြင်းမခံရသော အချိန်) အခြားအကြောင်းရင်းရှိခဲ့လျှင် မည်သည့် အကြောင်းနည်း။

------------------------------------------------- -------------------------------------------------

အခြားသူ၏လက်ခံခြင်းကိုကြုံရသောအခါ ကျွန်ုပ်တို့ခံစားရသည်။ မတော်လျှင် ခရစ်တော်သည်လည်း ခံစားနေရ ပါမည်။ ကျွန်ုပ်တို့ကိုဂရုမစိုက် ခြင်းကြောင့်မဟုတ်ပါ။ တစ်ဦးတစ်ယောက်ကို စေတနာစိတ် ရှိပါလျက်နှင့် ထိုသူက ကျွန်ုပ်တို့ကိုခါးခါးသီးသီးငြင်းပယ်သောအခါမျိုးတွင်ခံစားရသည်။ ခရစ်တော် သည်လည်း ကယ်တင်ခြင်းစီမံကိန်းအတွက်လုပ်ဆောင်ပေးလျက်နှင့် လူများက ကိုယ်တော်ကိုလက်မခံကြပါ၊ ငြင်းပယ် ကြသည်။ သင်စဉ်းစားကြည့်ပါ၊ ယေရှုရှင်မည်မျှခံစားသွားရမည်နည်း။ မိမိကယ်တင်ပေးသောသူသည် မိမိကို လက်မခံသောအခြေအနေတွင်ရှိသည်။ တစ်ချိန်တည်းမှာပင် အပြည့်အဝ သတိပေးထားချက်မှာ ထိုသို့ ငြင်းပယ်ခြင်း အတွက် အကျိုးဆက်ကိုခံစားရမည် ဖြစ်သည်။ ခရစ်တော်၌အပြစ်လုံးဝမရှိဖြစ်နေပါလျက် စာတန်၏ စွပ်စွဲမှုကြောင့် နာကျင်စွာခံစားခဲ့ရသည်။

ငြင်းပယ်ခံရသောခရစ်တော်ထံမှ သင်မည်သည့်သင်ခန်းစာကိုရရှိ နိုင်သနည်း။ မည်သို့သော ပုံပမာ မျိုးကိုသင်တွေ့မြင်ရသနည်း။ သင်၏ အသက်တာ၌ မည်သို့အသုံးပြုသွားမည်နည်း။

အင်္ဂါနေ့ စက်တင်ဘာလ ၂ဝ ရက်

ဂေသရှင်မန်ဥယျာဉ်အတွင်းမှယေရှုရှင်

‘‘ထိုအခါ ငါသည်သေလောက်အောင်စိတ်နှလုံးအလွန်ညှိုးငယ်ခြင်း ရှိ၏။ ဤအရပ်၌စောင့်နေကြလော့ ဟု တပည့်တော်သုံးယောက်တို့အားမိန့်တော်မူ ၏’’ (မာကု ၁၄း၃၄)။

ယေရှုသည် ၃၃ နှစ်တိုင်တိုင် ဤကမ္ဘာပေါ်၌ဒုက္ခဆင်းရဲခြင်းခံခဲ့ရသည်။ နောက်ဆုံးကပ်တိုင်ပေါ် မတက်မီနာရီပိုင်းအတွင်း စတင်ခဲ့ရသော ဒုက္ခသည် အကြီးဆုံးနှင့်မည်သည့်ဒုက္ခနှင့်မျှနှိုင်းယှဉ်၍မရပါ။ ထာဝရ ကာလမှသည် (ဧဖက် ၁း၁-၄။ ၂တိ၊ ၁း၈၊ ၉။ တိတု ၁း၁၊ ၂)။ လောက၏ အပြစ်အတွက် ယေရှုရှင်ကို ယဇ်ကောင် အဖြစ်ပူဇော်သကာတင်လပြူဇော်ခြင်း သည် အကြံတော်ဖြစ်သည်။ အရာအားလုံးသည်လည်း ပြည့်စုံသွား ရမည် ဖြစ်သည်။

------------------------------------------------- -------------------------------------------------

အောက်ဖော်ပြပါကျမ်းချက်များမှ ဂေသရှေမန်ဥယျာဉ်တော်အတွင်း ယေရှုရှင်ခံခဲ့ရသော ဒုက္ခ ဆင်းရဲခြင်း အကြောင်း မည်သို့ဖော်ပြပေးသနည်း။ မသဲ ၂၆း၃၉။ မာကု ၁၄း၃၃-၃၆။ လုကာ ၂၂း၄၁-၄၄။

------------------------------------------------- -------------------------------------------------

ကိုယ်တော်သည် တပည့်တော်များနှင့်အနည်းငယ်အလှမ်းကွာသော နေရာသို့သွားခဲ့သည်။ သို့သော် လှမ်းမြင်နေရသည်။ အသံကိုလည်းကြားရ သည်။ ၎င်းနောက် မြေပေါ်သို့ပျပ်ဝပ်ကာ သူသည် အပြစ် အတွက်ကြောင့် ခမည်းတော်နှင့်ခွဲခွာရသည်ဟုခံစားရသည်။ ထိုချောက်ကြီးသည် အလွန်တရာကျယ်သည်၊ နက်သည်၊ မည်းမှောင်လှသည်။ ကိုယ်တော်၏ဝိညာဉ် သည် ခိုက်ခိုက်တုန်ခံစားနေရသည်။ ယင်းဒုက္ခကို ကိုယ်တော်သည် ဘုရား တန်ခိုးသုံး၍ဖယ်ရှားမည်မဟုတ်ပါ။ လွတ်မြောက်အောင်ရုန်းထွက်မည် မဟုတ်ပါ။ လူသားတစ်ဦးဖြစ်လာသောအခါ၌ လူသား၏အပြစ်ကို အကျိုး အပြစ်ခံရပေဦးမည်။ လူသားကဲ့သို့ ခမည်းတော် ဘုရား၏အမျက်တော်ကိုရင်ဆိုင် ရဦးမည်။ အပြစ်လုပ်ခြင်း၏ရလဒ်ဖြစ်သည်။

ယခုတွင် ခရစ်တော်သည် သူကိုယ်တိုင်တစ်ကြိမ်တစ်ခါမျှမရပ်တည် ခဲ့သောနေရာတွင် ရပ်တည် နေသည်။ ဒုက္ခဆင်းရဲခြင်းအကြောင်းကို ပုရောဖက်မှ နှုတ်ထွက်စကားလုံးဖြင့်ဖော်ပြခဲ့သည်။ ‘‘ကောင်းကင်ဗိုလ်ခြေအရှင်ထာဝရဘုရား မိန့်တော်မူသည်ကား၊ အိုဓား၊ ငါ၏သိုးထိန်းတစ်ဘက်၊ ငါ၏ အပေါင်းအဖော် ဖြစ်သောသူ၏တစ်ဘက်၌နိုးလော့။ သိုးထိန်းကိုရိုက်သတ်လော့။ သို့ပြုလျှင် သိုးတို့သည် ကွဲလွင့်ရကြလိမ့်မည်။ သိုးသငယ်တို့အပေါ်၌လည်း ငါသည် လက်ကိုတင်ဦးမည်’’ (ဇာခရိ ၁၃း၇)။ အပြစ်လူသားများ၏နေရာ၌ ခရစ်တော်သည် ဘုရားရှင်၏တရားစီရင်ခြင်းဒုက္ခဆင်းရဲကိုခံခဲ့ရသည်။ တရား မျှတမှု၏ အဓိပ္ပာယ်ကိုမြင်တွေ့သွားခဲ့ရသည်။ ထိုနောက်မှကိုယ်တော်သည် အခြားသူများအတွက် ကြားဖျန်ဖြေသူဖြစ်လာခဲ့ပြီ။ ယခုတွင် မိမိကိုယ်တော်တိုင် ကြားဖျန်ဖြေသူအဖြစ်ဆောင်ရွက်နေသည်။

ဂေသရှေမန်ဥယျာဉ်တော်အတွင်း ယေရှုရှင်မည်သို့ဖြစ်ခဲ့သည်ကို ကိုယ်ချင်းစာကြည့်ပါ။ ကမ္ဘာကြီး၏ အပြစ်အားလုံး သူ၏အပေါ်စုပုံကျရောက် လာခဲ့သည်။ မည်သို့ဖြစ်လာမည်ကိုစိတ်ကူးကြည့်ပါ။ အတိတ်ကာလ၊ ပစ္စုပ္ပန်ကာလနှင့် အနာဂတ်ကာလတွင် မည်သည့်လူသားတစ်ဦးတစ်ယောက်မျှ ကိုယ်တော်ခံခဲ့ရသော ဒုက္ခမျိုးကိုရင်ဆိုင်ရမည်မဟုတ်ပါ။ ယင်းအကြောင်း၌ ဘုရားရှင်ကျွန်ုပ်တို့ကိုမည်မျှချစ်ကြောင်းပြသပေးသနည်း။ သင်၏ကိုယ်ပိုင် မျှော်လင့်ချက်မည်သို့ဆွဲယူရရှိနိုင်ပါမည်နည်း။

ဗုဒ္ဓဟူးနေ့ စက်တင်ဘာလ ၂၁ ရက်

ကပ်တိုင်၌အသေသတ်ခြင်းခံရသောဘုရားရှင်

ကပ်တိုင်တင်အသေခံရခြင်းအပြစ်သည်အင်ပါယာကောင်းစားစဉ်၌ အရက်စက်ဆုံးပြစ်ဒဏ်ဖြစ်သည်။ အသေရအခက်ဆုံးဖြစ်သည်။ ထိုနည်း အတိုင်းအသေခံရန် အလွန်ကြောက်ရွံ့ကြသည်။ ဘုရား၏သားတော် ဖြစ်သော ယေရှုရှင်သည် လူသား၏အသွေးအသားကိုခံယူပြီး ဒုက္ခညှဉ်းဆဲခံရခြင်းကို အမြဲအမှတ်ရနေ ပါလိမ့်မည်။ ရိုက်နှက်၊ ထိုးကြိတ်၊ ကန်ကျောက်၊ လက်နှင့် ခြေတို့ကို သံနှင့်ရိုက်၊ ကပ်တိုင်ကိုထောင်ကာ မြေ၌ စိုက်ချသောအခါ ကိုယ်ခန္ဓာ၏အလေးချိန်ကြောင့် ရိုက်ထားသောသံချက်မှာစုတ်ပြဲသွားကုန် သည်။ ကိုယ်ကာယ နာကျင်ခြင်းသည် မခံမရနိုင်သည့်အထိဖြစ်သည်။ အလွန် ခံရခက်လှပါသည်။ အပြစ်မရှိသောသူသည် ထိုသို့သောမတရားသည့်ကြမ္မာကို ခံနေရသည်။

ယေရှုရှင်အသေခံနေခြင်းကို ဘေးပတ်လည်၌ကြည့်နေသူအားလုံးက အချိန်ကာလ အကြောင်းကိုနားလည်သွားကြရသည်။ ထိုအချိန်တွင် မည်ကဲ့သို့ သောလက္ခဏာများဖြစ်ပျက်ခဲ့သနည်း။

မသဲ ၂၇း၄၅ ------------------------------------

မသဲ ၂၇း၅၁၊၅၂ ------------------------------------

မသဲ ၁၅း၃၈ ------------------------------------

အပြစ်မရှိသောသူတစ်ဦး မတရားအသတ်ခံရခြင်း၌ ပြတ်သားစွာ ဖော်ပြသောအကြောင်းများ ယင်းအချိန်တွင်ထင်ရှားလာခဲ့သည်။ နှုတ်ကပတ် တော်အရ၊ ဘုရားရှင်သည် အပြစ်ကိုဒေါသအမျက် ထွက်တော် မူ၍ ကျွန်ုပ်တို့၏ အပြစ်အားလုံးကို ယေရှုရှင်အပေါ်လောင်းချတော်မူခြင်းဖြစ်သည်။ ကပ်တိုင် ပေါ်မှ ယေရှုရှင် ခံရသောဒုက္ခဆင်းရဲခြင်းသည် ဘုရားရှင်သည် ဖြောင့်မတ် တော်မူကြောင်းကိုလည်းကောင်း၊ အပြစ်ကို မုန်းကြောင်းကိုလည်းကောင်း ပေါ်လွင်စေပါသည်။ ထိုအတွက်ကြောင့် ယေရှုသည်ပို၍နက်၊ ပို၍မည်းမှောင်၊ ပို၍နာကျင်စွာခံစားရခြင်းဖြစ်သည်။ လူသားများတွေ့ဦကံရသောဒုက္ခဆင်းရဲ ခြင်းအားလုံးထက် ပို၍ ခံစားရခြင်း ဖြစ်သည်။

သင့်အနေဖြင့်ဒုက္ခဆင်းရဲခြင်းခံနေရသောအခါ ခရစ်တော်၏ဒုက္ခကို ပမာပြုလျက် မည်သို့ရင်ဆိုင် သွားနိုင် ပါမည်နည်း။ ခရစ်တော်သည် ကပ်တိုင် ပေါ်၌ သင့်အတွက်ဒုက္ခခံခဲ့ပြီ။

ကြာသပတေးနေ့ စက်တင်ဘာလ ၂၂ ရက်

ဒုက္ခနှင့်ရင်ဆိုင်ရသောဘုရားရှင်

လောက၌အသက်ရှင်နေသရွေ့၊ ဒုက္ခနှင့်ဦကံရမည်သာဖြစ်သည်။ ကျဆုံးသွားသောသတ္တဝါဖြစ်နေ၍ ဒုက္ခ ခံရခြင်းဖြစ်သည်။ ကံကြောင့်မဟုတ် ပါ။ သမ္မာကျမ်းစာ၌ ထူးထူးခြားခြားကတိတော်များမတွေ့ရှိရပါ။

အောက်ပါကျမ်းချက်များမှအရာအားလုံးသည် ကိုယ်တော်လက်တော်၌ ရှိကြောင်း မည်သို့ဖော်ပြ သနည်း။ (တမန်တော် ၁၄း၂၂။ ဖိလိပ္ပိ ၁း၂၉။ ၂တိ၊ ၃း၁၂)။

------------------------------------------------- -------------------------------------------------

ကျွန်ုပ်တို့၏ဒုက္ခဆင်းရဲခြင်း၌ သဘောပိုက်ရမည့်အရာနှစ်ခုရှိသည်။ ပထမတစ်ခုမှာ ခရစ်တော်သည် ကျွန်ုပ်တို့၏ဘုရား၊ လူအားလုံးထက် ကြီးမားသောဆင်းရဲခြင်းကိုခံခဲ့ပါပြီ။ ကပ်တိုင်ပေါ်၌ ‘‘ငါတို့၏အနာရောဂါ ဝေဒနာကိုယူတင်ဆောင်ရွက်ပေးပြီး ဒဏ်ခတ်တော်မူခြင်းကိုလည်းကောင်း၊ ဘုရားသခင်ဆုံးမ၍ နှိမ့်ချတော် မူခြင်းကိုလည်းကောင်း ခံရသောသူဖြစ်သည်ဟု ငါတို့သည်ထင်မှတ်ကြပြီ’’ (ဟေရှာ ၅၃း၄)။ ကျွန်ုပ်တို့သိနိုင်သမျှသည် အပိုင်းအစမျှသာဖြစ်သည်။ ကိုယ်တော်သည် အပြစ်မရှိသော်လည်း ‘‘ကျွန်ုပ်တို့၏ အပြစ်ကြောင့် အပြစ်သားဘဝရောက်ခဲ့ရသည်’’ (၂ကော၊ ၅း၂၁)။ လူသား သတ္တဝါအပြစ်ရှိသူများကဲ့သို့ ဒုက္ခကို ခံခဲ့ရသည်။ စဉ်းစား၍မရနိုင်ပါ။

ဒုတိယတစ်ခုမှာ ကျွန်ုပ်တို့ဒုက္ခရောက်ချိန်၌ ယေရှုရှင်၏ဒုက္ခကို သတိရရပါမည်။ ခရစ်တော် ကျွန်ုပ်တို့ကို ယူဆောင်ပေးပြီး၍ ကတိတော် ထားရှိကြောင်းကို ကျွန်ုပ်တို့သတိရနေရပါမည်။

ယောဟန် ၁ဝး၂၈။ ရောမ ၆း၂၃။ တိတု ၁း၂ ကိုဖတ်ပါ။ ၁ယော၊ ၂း၂၅ ကိုလည်းဖတ်ပါ။ မည်သည့်ကတိတော်ရှိခဲ့သနည်း။

------------------------------------------------- -------------------------------------------------

ကျွန်ုပ်တို့ယခုခံရသောဒုက္ခဆင်းရဲခြင်းအတွက် ခရစ်တော်ကို ကျေးဇူးတင်ပါ။ ကျွန်ုပ်တို့၏ အပြစ်အားလုံးကို ယူဆောင်ပေးခြင်းအတွက် ကိုယ်တော်ကိုကျေးဇူးတင်ပါ။ ဧဝံဂေလိသတင်းတော်အတွက် ကိုယ်တော်ကို ကျေးဇူးတင်ပါ။ ယခုတွင် ယုံကြည်ခြင်းဖြင့် ယေရှုရှင်၌ပြည့်စုံခြင်းရှိနိုင် မည်လား။ ကျွန်ုပ်တို့၌ ထာဝရအသက်အတွက် ကတိတော်ရှိထားသည်။ ခရစ်တော်လုပ်ဆောင်ပေးခဲ့ခြင်းကြောင့်ဖြစ်သည်။ ကိုယ်တော်၏ပြည့်ဝစုံလင် လှသောအသက်တာကြောင့် ကိုယ်တော်ခံခဲ့ရသောဒုက္ခဝေဒနာ နာကျင်ခြင်းများ အားလုံးသည် နောက်တစ်ဖန်ဖြစ်ပေါ်လာဖွယ်မရှိတော့ပါ။ ထာဝရ တည်မြဲသော ကောင်းကင်သစ်နှင့် မြေကြီးသစ်ကို ကျွန်ုပ်တို့ပိုင်ဆိုင်ရမည့် ကတိတော်ပိုင်ဆိုင်ထားရပြီ။ ထိုနေရာ၌မည်သူမျှအပြစ်မရှိတော့ပါ။ နာကျင်ခြင်းဝေဒနာဒုက္ခမရှိတော့ပါ။ အိုနာသေခြင်းအလျှင်းကင်းသောနေရာဖြစ်သည်။ ထိုကတိတော်များသည် ယေရှုရှင်ကြောင့် ကိုယ်တော်ပြင်းထန်စွာခံခဲ့ရသော ဒုက္ခကြောင့် ရရှိသောရလဒ်အကျိုးဖြစ်သည်။ မကြာမီကိုယ်တော်ကြွလာ တော့မည်။ ‘‘မိမိစိတ်ဝိညာဉ်ခံရသောဝေဒနာ၏အကျိုးကို မိမိမြင်၍အားရလိမ့်မည်’’ (ဟေရှာ၊ ၅၃း၁၁)။

သောကြာနေ့ စက်တင်ဘာလ ၂၃ ရက်

ဆက်လက်လေ့လာရန်။

‘‘ကိုယ်တော်သည် သုံးကြိမ်သုံးခါမျှဆုတောင်းတော်မူခဲ့သည်။ သုံးကြိမ်တိုင်တိုင် လူသား၏ ခံစားမှုအပြည့်အဝဖြင့်ခံစားရပြီး ယဇ်အဖြစ်ပူဇော်ခံရန်ခံယူလိုက်သည်။ ထိုအချိန်မှာပင် လူ့လောက ကမ္ဘာကြီး၏ အပြစ် အားလုံးသည် ကိုယ်တော်၏အပေါ်သို့သွန်းလောင်းလိုက်သည်။ ပညတ်တော် ကိုလွန်ကျူးခြင်း အမှုသည် ဧကန် ပျက်စီးခြင်းရောက်ကြရမည်။ ကိုယ်တော် သည် အကူအညီမဲ့ဖြစ်နေသော လူသားများ အခြေအနေကို မြင်တွေ့တော်မူသည်။ ကိုယ်တော်သည်အပြစ်၏တန်ခိုးကိုတွေ့မြင်ရသည်။ ကမ္ဘာကြီး၏ညည်းညူ မြည်တမ်း သော အသံသည် ကိုယ်တော်နားတော်၌ပဲ့တင်ထပ်ကြားနေရသည်။ ကိုယ်တော်သည် ထိုကြမ္မာ ဆိုးကြီးကို ကြည့်လျက်ဆုံးဖြတ်ချက်ချလိုက်သည်။ မည်မျှပင်အဖိုးကြီးမားနေပါစေ၊ ကိုယ်တော်သည် လူကိုကယ်တင် ပါမည်ဟူ၍ ဖြစ်သည်။ ကိုယ်တော်သည် မိမိအသွေးတော်၌နှစ်သောဗတ္တိဇံကိုခံယူတော်မူ သည်။ လူကုဋေပေါင်း များစွာပျက်စီးရမည့်အရေးကြီးကိုကယ်တင်ပြီး ထာဝရအသက်ရစေရန်ဖြစ်သည်။ ကောင်းကင်နန်းတော် ပလ္လင်ကို ကိုယ်တော်စွန့်ခဲ့ပြီး သန့်ရှင်းခြင်း၊ ပျော်ရွင်ခြင်း၊ ဘုန်းတော်တန်ခိုးနှင့်ပြည့်စုံသောရာထူးကိုစွန့်ခဲ့ပြီး ပျောက်ဆုံးနေသောသိုးငယ်လေးတစ်ကောင်ကိုရှာဖွေရန်အတွက်ဖြစ်သည်။ ပညတ်ချက်ကိုကျူးလွန်မိ၍ ကမ္ဘာတစ်ခုသည်ပျောက်ဆုံးနေရသည်။ ယခု သူဆုတောင်းနေချိန်အတွင်း သူ၏ထွက်သက်ဝင်သက်တိုင်းသည် အမှုတော်ကို ပြီးမြောက်အောင်ဆောင်ရွက်မည့်သန္နိဌာန်သာရှိနေသည်။ ‘ဤခွက်ဖလားသည် အကျွန်ုပ်ထံမှ လွန်သွားနိုင်လျှင်လွန်သွားပါစေ၊ သို့မဟုတ် ကျွန်ုပ်သောက် ရမည်မှတစ်ပါး အခြားမရှိလျှင် ကိုယ်တော်၏ အလိုတော်အတိုင်းသာဖြစ်ပါ ၏။’

အားလုံးသည် ကိုယ်တော်၏အပေါ်သို့သွန်းလောင်းလိုက်သည်။ ပညတ်တော် ကိုလွန်ကျူးခြင်းအမှုသည် ဧကန်ပျက်စီးခြင်းရောက်ကြရမည်။ ကိုယ်တော် သည် အကူအညီမဲ့ဖြစ်နေသော လူသားများ အခြေအနေကို မြင်တွေ့တော်မူသည်။ ကိုယ်တော်သည် အပြစ်၏တန်ခိုးကိုတွေ့မြင်ရသည်။ ကမ္ဘာကြီး၏ညည်းညူ မြည်တမ်း သောအသံသည် ကိုယ်တော်နားတော်၌ပဲ့တင်ထပ်ကြားနေရသည်။ ကိုယ်တော်သည် ထိုကြမ္မာ ဆိုးကြီးကို ကြည့်လျက်ဆုံးဖြတ်ချက်ချလိုက်သည်။ မည်မျှပင်အဖိုးကြီးမားနေပါစေ၊ ကိုယ်တော်သည် လူကိုကယ်တင် ပါမည် ဟူ၍ဖြစ်သည်။ ကိုယ်တော်သည် မိမိအသွေးတော်၌နှစ်သောဗတ္တိဇံကိုခံယူတော်မူ သည်။ လူကုဋေ ပေါင်းများစွာပျက်စီးရမည့်အရေးကြီးကိုကယ်တင်ပြီး ထာဝရ အသက်ရစေရန်ဖြစ်သည်။ ကောင်းကင်နန်းတော် ပလ္လင်ကို ကိုယ်တော်စွန့်ခဲ့ပြီး သန့်ရှင်းခြင်း၊ ပျော်ရွင်ခြင်း၊ ဘုန်းတော်တန်ခိုးနှင့်ပြည့်စုံသောရာထူးကိုစွန့်ခဲ့ပြီး ပျောက်ဆုံးနေသောသိုးငယ်လေးတစ်ကောင်ကိုရှာဖွေရန်အတွက်ဖြစ်သည်။ ပညတ်ချက်ကိုကျူးလွန်မိ၍ ကမ္ဘာတစ်ခုသည် ပျောက်ဆုံးနေရသည်။ ယခု သူဆုတောင်းနေချိန်အတွင်း သူ၏ထွက်သက်ဝင်သက်တိုင်းသည် အမှုတော်ကို ပြီးမြောက်အောင်ဆောင်ရွက်မည့်သန္နိဌာန်သာရှိနေသည်။ ‘ဤခွက်ဖလားသည် အကျွန်ုပ်ထံမှ လွန်သွားနိုင်လျှင်လွန်သွားပါစေ၊ သို့မဟုတ် ကျွန်ုပ်သောက် ရမည်မှတစ်ပါး အခြားမရှိလျှင် ကိုယ်ေတာ်၏ အလိုတော်အတိုင်းသာြဖစ်ပါ ၏။’

--ဝဝဝ--